Projekte | Publieke_Getuienis
Braam Hanekom is die direkteur van die Sentrum vir Publieke Getuienis en voorsitter van die Hoop en Versoening Trust. Hy glo dat hierdie groentesaadprojek (#GROEI-projek) ons help om nader aan God, die natuur, grond en volhoubaarheid te beweeg. Dit help ons om nie net ons liggame nie, maar ook ons siele te voed. Die projek is sinvol, gesond, prettig en stimulerend. Dit leer ons van seisoene en klimaat, vitamiene en nog baie meer. Dit is bekostigbaar vir almal en kan deur ryk en arm, jonk en oud geniet word.
Haweloosheid en behuisingskrisis
Dr. Braam Hanekom en die Sentrum vir Publieke Getuienis besoek dorpe regoor Suid -Afrika om gesprekke met die gemeenskap en sy leiers te fasiliteer om sodoende 'n kultuur van eenheid en wedersydse respek te kweek. Die uiteindelike doel is om 'n gevoel van omgee en diensbaarheid by die mense binne die gemeenskap te vestig.